Uashington, fillojnë bisedimet izraelito-palestineze të paqes
Sekretarja e Shtetit Klinton i shprehu besimin kryeministrit Netanjahu dhe Presidentit Abas se ata mund t’ia arrijnë qëllimit
Në komentet gjatë ceremonisë së hapjesë së bisedimeve,Sekretarja e Shtetit u bëri thirrje skeptikëve që të bashkohen në këtë përpjekje. Tani, tha ajo është rasti për të ndihmuar në dobi të progresit. Ajo tha se Shtetet e Bashkuara kanë premtuar mbështetje të plotë për këto bisedime dhe theksoi se Amerika do të jetë një partnere aktive dhe e qëndrueshme. Zonja Klinton i shprehu besimin kryeministrit izraelit Benjamin Netanjahu dhe Presidentit palestinez, Mahmut Abas se ata mund t’ia arrijnë qëllimit. Ajo tha se kjo është në interesin e sigurisë së Shteteve të Bashkuara por theksoi se Shtetet e Bashkuara nuk mund dhe nuk do të përpiqen të imponojnë një zgjidhje. tha Sekretarja e Shtetit. Mbrëmë, pas bisedimeve që patën veç e veç në Shtëpinë e Bardhë me Presidentin Obama, Zoti Netanjahu dhe Zoti Abas shprehën që të dy përkushtimin ndaj përpjekjeve të paqes. Ndërkohë, në komentet e saj, zonja Klinton tha se për shumë nga pjesmarrësit, ky nuk është udhëtimi i parë drejt tryezës së bisedimeve. tha zonja Klinton. Ajo u bëri thirrje dy udhëheqësve që të ecin përpara me mirëbesim dhe të mos lëkunden në përkushtimin e tyre për të arritur suksesin në emër të popujve të tyre. Zonja Klinton përsëriti se çështjet kryesore mes dy palëve mund të zgjidhen brenda një viti dhe tha se ideja e zgjidhjes me dy shtete është e vetmja rrugë drejt një paqeje të qendrueshme. Ajo iu drejtua dy udhëheqësve me fjalët se ata kanë shansin për t’i dhënë fund konflitit dhe armiqësisë një herë e mirë. Zonja Klinton tha se në fund të fundit do të jenë populli izraelit dhe ai palestinez që do të vendosin të ardhmen e tyre dhe u bëri atyre thirrje për durim.